הוועדה לענייני ביקורת המדינה, כנסת 20, פרוטוקול מספר 110, 2016-03-28 12:30

קארין אלהרר: הנושא של הישיבה הזאת – הטיפול בתהליכי חקיקת משנה במערכת הממשלתית, דו"ח מבקר המדינה 65ג'.

קארין אלהרר: זו ישיבת מעקב.

קארין אלהרר: באוקטובר 2015 נערך הדיון הראשון בנושא הדו"ח האמור.

קארין אלהרר: התברר לי אז שיש עשרות של חוקים שלא מותקנות בהם תקנות.

קארין אלהרר: גם חוקים גדולים וחשובים נותרים לצערי הרב הרבה פעמים כאות מתה על דף הנייר, ללא התקנת תקנות מפורטות של השרים.

קארין אלהרר: עכשיו תראו, באמת חוקים שאין להם תקנות, הם בגדר לא אחרת מאשר יריקה בפרצוף לחברי הכנסת ולעבודת הכנסת.

קארין אלהרר: כי בסוף זה התפקיד שלנו.

קארין אלהרר: אנחנו אמורים לחוקק והמשרדים הממשלתיים אמורים לכתוב את ה-Manual, את התקנות, איך אנחנו מפעילים את הזכויות האלה שנתנו לחקיקה.

קארין אלהרר: עכשיו, אם זה לא מספיק שאין תקנות, אז יותר חמור מכך גילינו בדיון הקודם שגם אין מעקב מסודר של הממשלה על התקנת התקנות.

קארין אלהרר: פנינו משרד אחרי משרד וביקשנו תשובה לשאלה הפשוטה, באמת פשוטה.

קארין אלהרר: כמה תקנות אתם צריכים להתקין?

קארין אלהרר: זה היה בדיון הקודם.

קארין אלהרר: אף משרד לא ידע להגיד במדויק.

קארין אלהרר: ידעו להגיד נדמה לי, ידעו להגיד בערך.

קארין אלהרר: אלה אין תשובות שהן לא מקובלות.

קארין אלהרר: ביקשתי מהמשרדים שישלחו לי את התשובה בכתב בתוך 45 יום מיום הדיון הקודם.

קארין אלהרר: למרבה הצער גם הבקשה הזו לא נענתה על ידי חלק ניכר מהמשרדים.

קארין אלהרר: חלקם לקח להם שלושה חודשים, שזה עוד בסדר, כי התקבלה תשובה, וחלקם לא ענו בכלל.

קארין אלהרר: כי אם ניתן להם, אולי זה לא יהיה.

קארין אלהרר: אז אני חייבת לומר שגם שאחרי מיפינו איזה תקנות הותקנו, כבר כאשר ביקשתי תאריך יעד להתקנתן, נתקלתי במקרה הטוב בתאריכים רחוקים כמו סוף 2016.

קארין אלהרר: במקרים אחרים משרדים פשוט לא ידעו להגיד לי מתי זה יקרה.

קארין אלהרר: משרד ראש הממשלה הגיב שלושה חודשים אחרי הדיון, ב-25 בינואר, שכתוצאה מישיבה שהתקיימה, כתוצאה מהדיון בוועדה, הוחלט שמשרד המשפטים ינחה את היועצים המשפטיים של כל משרד, לנהל רישום עדכני של סטאטוס חקיקת המשנה ולעדכן את השרים הרלבנטיים גם כאשר אלה מתחלפים.

קארין אלהרר: ביקשנו ממשרד המשפטים לקבל סטאטוס, לראות האם יצאה הנחיה.

קארין אלהרר: למרבה הצער טרם קיבלנו תשובה.

קארין אלהרר: לפי הדו"ח, מתוך 41 גופים שאחראים על התקנת תקנות, רק שישה דיווחו על נוהל מסודר בנושא, רק חמישה מיידעים את השר או את המנכ"ל.

קארין אלהרר: בעת כתיבת הדו"ח היו מעל 130 תקנות שצריך היה להתקין, 133 למען הדיוק.

קארין אלהרר: אני יודעת שמאז הותקנו מספר סטים של תקנות ואני מברכת על כך, אבל עדיין יש חסר גדול מאד בתקנות.

קארין אלהרר: מבדיקת היועץ המשפטי של הכנסת, עד שנת 2014 היו 46 סטים של תקנות שטרם הותקנו.

קארין אלהרר: יכול להיות שזה ישתנה - - -

<מירב ישראלי: יש לנו עדכון לזה.

קארין אלהרר: אז אני מיד מאד אשמח לשמוע את העדכון.

קארין אלהרר: אני יודעת שיש עדכון במשרד המשפטים, תקנות שוויון זכויות לאנשים עם מוגבלויות, היו עוד איזה שני סטים שעברו לדעתי, אז אנחנו נשמע, אבל אני אומרת לכם, הדיונים כאן יתקיימו כמה שצריך, אלא אם כן תענו ונראה שהותקנו תקנות.

קארין אלהרר: כמה שצריך.

קארין אלהרר: אני מבקשת לשמוע את משרד המשפטים.

קארין אלהרר: אחת ההמלצות של המבקר הייתה שתכינו מאגר, גם משרד ראש הממשלה אמר שתכינו מאגר, או נוהל לכל הפחות.

קארין אלהרר: מה הסטאטוס, איפה הדברים עומדים וכמה תקנות התקנתם?

קארין אלהרר: שם ותפקיד לפרוטוקול.

<איילת לוי: שלום רב, אני עורכת הדין איילת לוי, אני מהלשכה המשפטית של משרד המשפטים.

<איילת לוי: הפעם ישבתי בצד הזה.

<איילת לוי: לגבי משרד המשפטים, אני רוצה לחדד ולומר שאני אתייחס כרגע לתקנות שבאחריות שרת המשפטים ובסמכותה.

<איילת לוי: כפי שידוע, לשרת המשפטים יש בסביבות 180 תקנות שבסמכותה.

<איילת לוי: סליחה, חוקים שבסמכותה, ומתוכם הלשכה המשפטית שבמשרד, היועצת המשפטית של משרד המשפטים, מתוך הנחיה של מנכ"לית המשרד ובאופן שעולה בקנה אחד עם דו"ח המבקר, קיבלה על עצמה להכין את אותו מאגר שגברתי יושבת הראש מדברת עליו, ביחס לתקנות שבאחריות שרת המשפטים.

<איילת לוי: אנחנו התחלנו במיפוי של כל התקנות שבאחריות משרד המשפטים ואנחנו בשלבים סופיים של התקנות שהן באחריות שרת המשפטים.

<איילת לוי: לגבי תקנות שתחת אחריותנו, בדו"ח המבקר - - -

קארין אלהרר: סליחה גברתי.

קארין אלהרר: מי ממפה את כל התקנות?

קארין אלהרר: תראי, בסוף משרד המשפטים להבנתי, ותקני אותי אם אני טועה, הוא משרד שנותן את דעתו על כל סט של תקנות.

קארין אלהרר: מחלקת ייעוץ וחקיקה עובדת עם כל המשרדים הממשלתיים בהתקנת תקנות, נכון?

<איילת לוי: נכון.

קארין אלהרר: על פי דו"ח מבקר המדינה, ויתקנו אותי אנשי מבקר המדינה אם אני טועה, הייתה בקשה או הייתה המלצה שמשרד המשפטים, בהיותו המשרד שחולש על כל התקנות, ינהל מאגר מסודר של כל התקנות שצריכות להיות מותקנות.

קארין אלהרר: האם הדבר הזה נעשה בתכנית עבודה?

קארין אלהרר: איפה זה עומד?

<איילת לוי: תראי, אני רוצה להגיד משהו שנייה על המורכבות, ותיכף אולי נציגת מחלקת ייעוץ וחקיקה תענה על שאלתך במדויק.

<איילת לוי: משרד המשפטים הוא משרד מורכב שמורכב מהחלק המקצועי של משרד המשפטים – זה החוקים שבאחריות השרה ומהתפקיד הכולל שלו, כפי שגברתי ציינה, באחריות הכוללת של פיקוח על שאר החוקים.

<איילת לוי: אני התחלתי בעדכון של התקנות והחוקים שבאחריות שרת המשפטים ולגבי מאגר כולל, את רוצה להתייחס לזה?

<איילת לוי: אז אנחנו מביאים, בגלל שהנושא נורא מורכב, אנחנו מביאים את הנושא הזה לבחינה אצל שרת המשפטים, מנכ"לית משרד המשפטים והיועץ המשפטי לממשלה, ביחס לנושא המאגר הכולל והפיקוח הכולל על שאר משרדי הממשלה, שזה משרד המשפטים ומשרדים אחרים.

<איילת לוי: ברגע שהנושא הזה יובא לבחינה כוללת, אנחנו גם נעדכן.

<איילת לוי: כמו שאמרתי, אני חלק מהלשכה המשפטית של משרד המשפטים ואני מוכנה לעדכן את גברתי ביחס לתקנות וחוקים שבאחריות שרת המשפטים כרגע.

קארין אלהרר: לא, אני מבקשת להבין מבחינת ייעוץ וחקיקה, למה יש לכם בעיה לעקוב אחרי תקנות שאתם שותפים להן בלאו הכי?

<איילת גאדי: מחלקת חקיקת משנה בודקת את הסמכות ואת הסבירות של התקנות, את הנוסח, אבל יתר ההליכים - - -

קארין אלהרר: תכווני אליך את המיקרופון.

<איילת גאדי: אני אומרת שהבדיקה שלנו היא בדיקה משפטית של סמכות וסבירות של הנוסח, אבל יתר ההליכים, כמו למשל מחלקות ומשרדים אחרים, בעיות תקציביות, יש הרבה בעיות בהליכי - - -

קארין אלהרר: בסדר, לא אמרתי שאתם צריכים להיכנס לעניין המקצועי, זו לא הייתה הנקודה.

קארין אלהרר: מה שאני באה ואומרת, וזה לא אני, אני משתמשת בדעת גדולים.

קארין אלהרר: בא ואמר מבקר המדינה את הדבר הבא: מכיוון שאתם נמצאים בכל התהליכים, בכל המשרדים, יש לכם יכולת לראות ראייה מערכתית.

קארין אלהרר: אתם הייתם גם בשלב חקיקת החוק, אתם מעורבים הרי.

קארין אלהרר: נכון?

קארין אלהרר: אתם יודעים שצריכות להיות מותקנות תקנות, נכון?

<איילת גאדי: נכון, אבל - - -

קארין אלהרר: מדוע אם כן, גברתי, לא תקיימו רשימה מסודרת ומתכללת של כלל התקנות שאמורות להיות מותקנות?

קארין אלהרר: אני אפילו לא באתי ואמרתי עוד בואו תעכבו אחרי זה.

קארין אלהרר: רק אמרתי שתהיה רשימה אחת, שיהיה מקום אחד מתכלל, שאליו נוכל לפנות ושיבוא ויגיד בצורה מסודרת כמה תקנות צריכות להיות מותקנות.

קארין אלהרר: זו השאלה.

<איילת גאדי: אז קודם כל צריך לזכור שכל משרד יש לו את רשימת החוקים שלו והוא יודע בדיוק מה מתוכן הוא צריך להתקין תקנות וזאת האחריות שלו, וגם הנחיית היועץ מסדירה את זה.

<איילת גאדי: עכשיו, את מדברת על אחריות כללית של משרד המשפטים - - -

קארין אלהרר: אני לא מפתיחה לרגע מאחריות המשרדים, שיהיה ברור.

קארין אלהרר: כל משרד אחראי לבית שלו.

קארין אלהרר: אבל אני רק אומרת, תראי, נניח ומאן דה הוא רוצה לדעת כמה תקנות צריכות להיות מותקנות.

קארין אלהרר: אז אני אומרת, בואו נעבוד טיפה מסודר, טיפה.

קארין אלהרר: שיהיה מקום אחד שבו תהיה הרשימה המלאה.

קארין אלהרר: כשאני אצטרך לבוא בטענות למישהו, אני אבוא למשרד שבסמכותו ובאחריותו להתקין את התקנות, אני לא באה למשרד המשפטים.

קארין אלהרר: אני רק אומרת, מכיוון שיש לכם את היכולת לראות ראייה מערכתית, כי אתם נמצאים שם בכל צומת, מדוע שלא תערכו את רשימת התקנות אצלכם?

קארין אלהרר: זה הכל.

<איילת גאדי: אז ההחלטה הזאת כפי שצוין קודם, צריכה לעבור להכרעה משותפת של היועץ המשפטי, שהוא חדש יחסית, יחד עם שרת המשפטים והמנכ"לית; וכשתהיה החלטה כזאת אז נעדכן.

קארין אלהרר: יובל.

<יובל חיו: אני רוצה לשאול.

<יובל חיו: הייתה התייחסות לסוגיה?

<יובל חיו: קודם כל אני חושב שצריך לקחת בחשבון שמציאות שבה 130 תקנות חובה לא הותקנו, היא מציאות שהיא מעבר לבעיה הפרטנית של כל משרד ומשרד.

<יובל חיו: יש כאלה שיאמרו שהיא מציאות שנוגעת גם במידה כזו או אחרת לשלטון החוק במדינת ישראל.

<יובל חיו: ועל כן הזיקה למשרד המשפטים היא זיקה ברורה.

<יובל חיו: אני חושב שאין עליה חולקים.

<יובל חיו: בדיון האחרון דובר על כך שיש איזו חשיבה על הקמה של מרכז ניהול מובנה אצל היועץ המשפטי לממשלה.

<יובל חיו: דובר על כך שכבר מצויים בהליכי חשיבה בתחום הזה, שממתינים לכניסתו של היועץ החדש כדי להציג את הדברים.

<יובל חיו: אני מניח שההתרשמות הייתה שמדובר בנושא שכבר מצוי על המסילה.

<יובל חיו: כלומר היום, לפי שמיעת הדברים כרגע, זה נשמע לי כמו איזה נושא שמוקפא או שכרגע הוא לא באמת חי.

<יובל חיו: אז אם הוא לא חי, אז תאמרו שכרגע לא עומדת על הפרק הקמה של מרכז, איך זה נקרא?

<יובל חיו: מרכז ניהול מובנה.

<יובל חיו: ניתנו כמה שמות לעניין הזה.

<יובל חיו: אני מקריא פשוט מהפרוטוקול של הדיון הקודם.

<קרני קירשנבוים: שלום, קרני קירשנבוים מהשלכה המשפטית של משרד המשפטים.

<קרני קירשנבוים: משרד המשפטים מקיים חשיבה בנושא.

<קרני קירשנבוים: הייתה לנו ישיבה אצל סמנכ"ל תכנון אסטרטגי בשביל לנסות להניע את ההליך הזה.

<קרני קירשנבוים: בישיבה הזאת דובר גם על כניסתו של היועץ החדש, גם על דבר שצריך להיות על דעתה ובתיאום עם לשכת שרת המשפטים ומנכ"לית המשרד על ההשלכות התקציביות, כוח אדם ואחרות שיש.

<קרני קירשנבוים: זה משהו שאכן נמצא על המסילה, כדבריך ומונע, אבל אנחנו עדיין ככה, אולי ההסתייגות, אם אתה שומע אותה בקולנו, היא מאחר שהמדיניות צריכה באמת להתגבש וברגע שהעניין יוכרע אצל הגורמים המתאימים – היועץ המשפטי לממשלה וכו', אנחנו נוכל להגיד את זה בביטחון מלא יותר.

קארין אלהרר: מתי אנחנו צפויים לקבל החלטה?

קארין אלהרר: הכרעה בעניין?

<איילת לוי: כרגע אין לנו תשובה לגבי מתי צפויה להתקבל הכרעה.

<איילת לוי: אנחנו נביא את הדברים למנכ"לית, ליועץ המשפטי לממשלה ולשרה ונביא את הדברים בפניכם.

קארין אלהרר: גברתי, זה פשוט מקומם, כי הדיון הקודם התקיים בחודש אוקטובר ומתי דרך אגב התקיימה הפגישה לבחינת הנושא?

<איילת לוי: למעלה מחודש.

קארין אלהרר: למעלה תראו.

קארין אלהרר: עכשיו תראו, דו"ח מבקר המדינה הוא משנת 2014.

קארין אלהרר: בסדר, שרת המשפטים לא כיהנה אז כשרת משפטים, אמנם המנכ"לית היא אותה מנכ"לית, אבל סדר.

קארין אלהרר: עכשיו התקדמנו.

קארין אלהרר: מאוקטובר 2015 עברו להם אי אילו חודשים.

קארין אלהרר: אני מבינה שהייתה ישיבה ואני מברכת עליה, אבל פחות או יותר לדעת להגיד מתי תהיה תשובה.

קארין אלהרר: אני לא מצליחה להבין את זה.

קארין אלהרר: כמה זמן אתם עוד חושבות שדרוש על מנת לצאת לדרך של מהלך?

קארין אלהרר: או לפחות לקבל הכרעה – כן או לא?

<קרני קירשנבוים: אני לא רוצה להתחייב בשם לוחות הזמנים של שרת המשפטים, מנכ"לית המשרד או היועץ המשפטי לממשלה ואני מניחה שבשל כך זה אולי עשוי להתעכב, אבל אנחנו צוות במשרד שמקדם את הנושא, העלה אותו לגורמים הרלבנטיים ונמשיך לנסות לקדם אותו.

קארין אלהרר: למתי קבועה הישיבה הבאה?

<קרני קירשנבוים: הישיבות אמיתיות, הן מתקיימות אחת לחודש.

<קרני קירשנבוים: קשה לי ככה, עוד פעם, לדבר על ישיבה שהיא בלו"ז של הגורמים המנהלים את המשרד.

<איילת לוי: תראי גברתי, זה לא שלא נעשה דבר.

<איילת לוי: בואי, אתם, חברי הוועדה ואת גברתי מכירה את הנושא יותר טוב ממני.

<איילת לוי: התהליך התחיל באופן מדורג במשרד המשפטים.

<איילת לוי: קודם כל מופו החוקים שבאחריות שרת המשפטים.

<איילת לוי: גם ליחידות משרד המשפטים עצמן, לכן יחידה ואני כוללת בתוכה את האגפים המקצועיים, את אגף האפוטרופוס הכללי, את רשות התאגידים, זה רשויות מאד מורכבות שלכל אחת מהן יש יועץ משפטי.

<איילת לוי: לקחנו את כל החקיקה שבאחריות שרת המשפטים, מיפינו אותה ונשארו לנו ארבעה סטים של תקנות, שבאחריות השרה לתקן אותם.

<איילת לוי: התחלנו בשלב הראשון, זה מה שנקרא בדיקה בתוך הבית.

<איילת לוי: אנחנו כרגע במעבר לשלב השני, שזה השלב שאת מדברת עליו.

<איילת לוי: התחלת בעצם מהשאלה השנייה.

<איילת לוי: נכון שאין לנו תשובות ברורות כרגע למתי אנחנו ניתן לך את העדכון.

<איילת לוי: אנחנו נציף את הדברים בפני השרה, המנכ"לית והיועץ כמו שפה צוין מספר פעמים ואנחנו נעדכן את הוועדה אם יהיה בכך צורך.

<איילת לוי: אבל אני רוצה לחדד.

<איילת לוי: זה לא שלא נעשה דבר.

קארין אלהרר: לא אמרתי.

<איילת לוי: לא, כי יכול להיות שהצטייר פה איזה רושם כזה וזה לא המצב.

קארין אלהרר: לא, זה גם לא מה שמצטייר, גברתי.

קארין אלהרר: אני אומר, אני מבינה, קודם כל התקיימה פגישה.

קארין אלהרר: התקדמנו, ונעשו דברים.

קארין אלהרר: אני לא כופרת בזה שנעשים דברים.

קארין אלהרר: אני רק, סליחה שאני ממהרת, פשוט לקבלת התוצאות הרצויות.

קארין אלהרר: אני מתנצלת על כך, אבל זה העניין.

קארין אלהרר: יובל, יש לך עוד משהו?

<יובל חיו: אני רק רוצה לשאול אם זה נכנס לתכנית העבודה.

<יובל חיו: תראו, חשוב לנו לראות שזה נמצא בתהליך ושאפשר גם לראות את סיומו של התהליך הזה.

<יובל חיו: ככל שהזמן עובר, זאת צנרת שגם מהצד השני נכנסים בינתיים, מחוקקים חוקים ויש תקנות חובה נוספות והמספר הוא לא מספר שהולך ומתמעט.

<יובל חיו: יכול מאד להיות שאם היום נריץ את הבדיקה הזו, אנחנו במצב גרוע יותר מ-133 תקנות חובה שלא הותקנו.

<יובל חיו: לכן מאד חשוב לנו לראות שזה בתכנית עבודה, שיש לוח זמנים ליישום, שיש גורם אחראי להוביל את הנושא הזה.

<יובל חיו: יש פה שילוב גם של אגף מערכות מידע אצלכם, יש ייעוץ יועץ משפטי לממשלה, לשכת שרה, לשכת מנכ"לית משרד המשפטים.

<יובל חיו: זאת מערכת שאני מבין שהיא מורכבת.

<יובל חיו: אם היא לא תנוהל במסגרת תכנית עבודה, אז ככל הנראה זה יתעכב.

<יובל חיו: אני אומר את הדברים מתוך כוונה, אני חושב, משותפת פה, כדי שנגיע לקו הסיום ונוכל להשתמש בכל המערכת הציבורית בכלי השליטה הזה.

קארין אלהרר: טוב, אני רוצה לעבור משרד-משרד.

קארין אלהרר: משרד ראש הממשלה.

קארין אלהרר: לא.

קארין אלהרר: ראש הממשלה לא חושב שתקנות זה דבר נחוץ.

קארין אלהרר: משרד החוץ?

קארין אלהרר: משרד הביטחון?

קארין אלהרר: משרד האוצר?

קארין אלהרר: בבקשה אדוני, בוא תשב איתנו בשולחן.

קארין אלהרר: שם ותפקיד לפרוטוקול.

<ברוך לוברט: ברוך לוברט, סגן היועץ המשפטי.

קארין אלהרר: אני אומר, אתם אפילו לא עניתם לבקשת הוועדה, כלומר כמה סטים של תקנות אתם טרם התקנתם.

קארין אלהרר: אז אני מניחה שיש לך תשובה בעל פה.

<ברוך לוברט: לא.

<ברוך לוברט: אנחנו בזמנו עשינו את המיפוי בשנת 2014, אנחנו לא מכירים את הפנייה שלכם ואנחנו נבדוק את זה.

<ברוך לוברט: נבדוק למה לא קיבלנו את הפנייה וכמובן נעשה את המיפוי שביקשת.

קארין אלהרר: טוב.

קארין אלהרר: אני מבקשת תשובה בתוך שבועיים.

<ברוך לוברט: אוקיי.

קארין אלהרר: משרד החינוך, שם ותפקיד.

<לירן שפיגל: לירן שפיגל מהלשכה המשפטית של משרד החינוך.

קארין אלהרר: אתם דווקא הייתם מאלה שענו, אז ברכות.

קארין אלהרר: זה מאד שובה לב.

קארין אלהרר: אני רוצה לדעת ככה, מהתשובה שמסרתם, יש את תקנות נגישות פרטנית לתלמיד והורה.

קארין אלהרר: נמצא באישור של ועדת משנה של הכנסת.

קארין אלהרר: יש התקדמות בנושא הזה?

<לירן שפיגל: עדיין לא.

<לירן שפיגל: הוועדה עדיין לא התכנסה ולא אישרה.

קארין אלהרר: הוועדה עדיין לא התכנסה?

<לירן שפיגל: למיטב ידיעתי היא לא דנה בתקנות האלה עדיין.

קארין אלהרר: מתי הפנייה האחרונה שנעשתה לוועדה כדי לזרז את העניין?

<לירן שפיגל: אני לא יודע לענות על השאלה הזאת.

קארין אלהרר: אני מבקשת לקבל תשובה בעניין.

קארין אלהרר: תקנות בדבר קביעת התנאים להחלת חוק חינוך חובה על מסגרות חינוכיות.

<לירן שפיגל: המסגרות על חניכות?

קארין אלהרר: חניכות, סליחה.

<לירן שפיגל: כן.

<לירן שפיגל: כרגע עדיין יש מגעים בין משרד החינוך למשרד הכלכלה לגבי המעמד של המסגרות והאם המסגרות עוברות לפיקוח של משרד החינוך או נשארות במשרד הכלכלה ומי הן בכלל המסגרות שחל עליהן חוק החניכות.

<לירן שפיגל: כרגע בשלב הזה לא הסתיימו המגעים.

<לירן שפיגל: אנחנו לא בטוחים שיש צורך בהתקנות תקנות.

קארין אלהרר: משרד הכלכלה נמצא כאן?

קארין אלהרר: משרד הכלכלה?

קארין אלהרר: אני מבינה שראש הממשלה הורה להגיע, לכל עובדי משרדיו.

קארין אלהרר: אוקיי.

קארין אלהרר: תקנות זכויות תלמידים עם לקויות במוסדות על תיכוניים.

<לירן שפיגל: יש שני נוסחים שהם כבר חוק.

<לירן שפיגל: אחד כבר אחרי היוועצות עם כל הגורמים הרלבנטיים הנדרשים והוא מצוי בהליכי סיום.

<לירן שפיגל: לגבי הסט השני, אז התחלנו במינוי ועדת מומחים שאמורה לייעץ למשרד לפי החוק, גם לעניין התקנת תקנות.

קארין אלהרר: אוקיי.

<יובל חיו: יש לי שאלה.

<יובל חיו: לגבי חוק זכויות תלמידים עם לקויות למידה במוסדות העל תיכוניים, מה שחברת הכנסת אלהרר שאלה, דובר בחוק משנת 2008.

<יובל חיו: התקנת התקנות, כמדומני, שנה או שנה וחצי לאחר מכן היו צריכות להיות מותקנות.

<יובל חיו: למיטב זיכרוני גם היו מאז 2008 כבר ועדות שדנו בסוגיות המרכזיות שנוגעות לעניין הזה.

<יובל חיו: אני מבין שיש גם שיח מקצועי עם בעלי מקצוע בתחומים האלה והיו התלבטויות ואנחנו, לפני שלוש שנים ערכנו דו"ח בנושא הזה וניתנו לנו אמירות מאד החלטיות על הכוונה לסיים את זה.

<יובל חיו: ממש לפי התשובות שקיבלנו, זה היה אמור להיות בקו הסיום.

<יובל חיו: אם אתה אומר שכרגע מוקמת ועדה, איך אפשר לראות את האופק בהתקנת התקנות?

<לירן שפיגל: אני מעודכן, אני מתנצל, אבל אני מעודכן באופן כללי.

<לירן שפיגל: אני יודע שיש שני סטים של תקנות.

<לירן שפיגל: לגבי סט אחד זה בשלבי סיום והסט השני – מוקמת ועדת מומחים שתייעץ לגבי זה.

קארין אלהרר: ערן, אתה יודע לומר משהו אחר?

<ערן טמיר: אני יודע קצת יותר פרטים.

<ערן טמיר: שמי ערן טמיר, אני ממונה הלשכה המשפטית בנציבות שוויון זכויות לאנשים עם מוגבלות במשרד המשפטים.

<ערן טמיר: התקנות שלפי חוק זכויות התלמידים עם לקות למידה במוסדות על תיכוניים, שהם שם ארוך, למעשה את ההיגיון של מה שנסגר מזמן, כמו שאדוני אמר, בוועדת מרידור לפני כך וכך שנים ונוסח כבר יש כמה שנים.

<ערן טמיר: נוצר איזה שהוא מתח בין משרד החינוך למשרד הבריאות בעיקר סביב סוגיה של איזו הכשרה ומי הוא מאבחן מוכר וזה מה שתקע הרבה מאד זמן, זו המחלוקת בין שני השרים ואז התחלפו השרים, הגיעו כבר למסקנות, הגיעו להסכמות ואז התחלפו עוד פעם השרים וכל פעם היה צריך לעשות מחדש.

<ערן טמיר: אנחנו ביקשנו, כנציבות שוויון לאנשים עם מוגבלות, שיבחינו, שיעשו הפרדה בין שני החלקים של התקנות, החלטה שלקח הרבה מאד זמן, אבל בסוף קיבלו אותה, לפחות לכאורה.

<ערן טמיר: יש חלק שעוסק בזכויות של התלמיד ויש חלק שעוסק בהסדרה של המקצוע של מאבחן מוכר והמאבחן המוכר תקוע בגלל כל הסיפור הזה של המחלוקות בין המשרדים.

<ערן טמיר: אבל לפחות את הקובץ של זכויות התלמיד היה אפשר להעביר מזמן, כי כמו שאדוני אמר, באמת הנוסח כבר קיים די הרבה זמן.

<ערן טמיר: אולי כל פעם אפשר לתקן אותו, אבל האמת היא שזה כמו עבודה סמינריונית – תמיד אפשר לתקן אותה, אבל יש איזה שהוא שלב שצריך פשוט להגיש את זה.

<ערן טמיר: אז אולי יגיד משרד החינוך שלפחות את החלק שעוסק בזכויות של התלמידים, שגם בתיקון של החוק המועד כבר עבר, יגישו בזמן המועד הקרוב, כי המועצה שהוא מדבר עליה דרושה, למיטב הבנתי, בעיקר בשביל החלק של המאבחנים, אם כי אני לא בטוח ויכול להיות שיעשו את זה רחב יותר.

<ערן טמיר: או שיקימו את המועצה, שגם שם יכול להיות שהבעיה היא מחלוקת בין השרים מי יהיו חברי המועצה.

קארין אלהרר: טוב.

קארין אלהרר: משרד החינוך, מה תגובתך?

<לירן שפיגל: אני אוכל לעדכן לגבי לוחות זמנים, אני מניח שאני אוכל לעדכן בהמשך.

<ערן טמיר: למה שלא יגישו את החלק שהוא פחות קונטרוברסלי בין המשרדים בזמן הקרוב, כי כמו שאמרת בדיווח, כל תהליכי ההתייעצות כבר נסתיימו.

קארין אלהרר: אני אגיד לך, האויב הגדול ביותר של הטוב מאד הוא המצוין.

קארין אלהרר: ואם לא נתחיל עם משהו, זה לא יהיה.

קארין אלהרר: אז אני ממש מבקשת בעניין הזה, אם יש משהו שברוך השם הסכמנו עליו, בואו נתחיל איתו.

קארין אלהרר: אני מבקשת עדכון בתוך שבועיים לוועדה.

קארין אלהרר: משרד המשפטים, ממה שאתם עדכנתם, אז תקנות המקרקעין - ישנה בקשה להעביר לוועדה.

קארין אלהרר: עבר?

<קרני קירשנבוים: כן.

קארין אלהרר: באיזה שלב זה נמצא?

<קרני קירשנבוים: זה הועבר לוועדה.

קארין אלהרר: זו ועדת הפנים?

<קרני קירשנבוים: כן.

<קרני קירשנבוים: מה שנותר אצלנו כרגע - - -

קארין אלהרר: רגע, יש לי תקנות ייצוגיות.

<קרני קירשנבוים: נכון.

<קרני קירשנבוים: תקנות מכוח חוק תובנות ייצוגיות.

<קרני קירשנבוים: נעשית עבודה.

<קרני קירשנבוים: קיבלנו את ההתייחסות מהגורמים המקצועיים.

<קרני קירשנבוים: נעשית כרגע עבודה אחרונה במחלקת ייעוץ וחקיקה והצפי הוא שכבר בחודש הקרוב זה יועבר לוועדת האגרות הבין משרדית לקבל אישור לעניין הזה ומשם לוועדה בכנסת.

קארין אלהרר: יופי.

קארין אלהרר: תקנות מכוח חוק הוצאה לפועל?

<קרני קירשנבוים: הועברו כבר לוועדה.

קארין אלהרר: יופי, ויש דיון?

קארין אלהרר: התחילו דיונים?

<קרני קירשנבוים: לדעתי טרם, אני לא חושבת שהתחיל הדיון, אבל אנחנו העברנו את זה בסוף פברואר לוועדה.

קארין אלהרר: ועדת חוקה.

<קרני קירשנבוים: כן.

קארין אלהרר: אוקיי.

קארין אלהרר: משהו מחוק שוויון זכויות לאנשים עם מוגבלויות שאתם בחסר?

<איילת גאדי: משרד המשפטים סיים את העבודה שלו וחלקן ממתינות להסכמת שר נוסף, אישור ועדה.

<איילת גאדי: השאלה אם יש לך איזה - - -

<ערן טמיר: לא תקנות של משרד המשפטים, תקנות אחרות.

<איילת גאדי: לא, לאו דווקא.

<איילת גאדי: תקנות אחרות.

<ערן טמיר: על זה אנחנו יכולים לדווח ל - - -

קארין אלהרר: בסדר, אז אנחנו נגיע לזה.

קארין אלהרר: משרד הבריאות, מי נמצא?

קארין אלהרר: שלום גברתי.

<מוריה בן צור: שלום.

קארין אלהרר: אתם לא דיווחתם אני רואה.

קארין אלהרר: אין לכם תקנות?

<מוריה בן צור: העברנו דיווח.

קארין אלהרר: אוקיי.

קארין אלהרר: כן, בבקשה.

<מוריה בן צור: את רוצה שאני אתייחס למשהו ספציפי?

קארין אלהרר: תתייחסי לכל הסטים שאתם אמורים להתקין.

<מוריה בן צור: טוב.

<מוריה בן צור: אז לגבי תקנות שוויון זכויות לאנשים עם מוגבלות – התאמות נגישות – אז כבר היה דיון בוועדת עבודה, רווחה ובריאות.

<מוריה בן צור: גוף התקנות עבר כולל התוספת הראשונה.

<מוריה בן צור: התקנות בעצם אושרו והן בדרך לחתימת השר ופרסום ברשומות.

<ערן טמיר: החלק הראשון של התקנות.

<ערן טמיר: זה שליש.

<שמואל חיימוביץ: זה רק מה שדן בבתי חולים, במרפאות ובמכוני בדיקה.

<ערן טמיר: והחלק הפיזי שלהם.

קארין אלהרר: מה חסר?

<שמואל חיימוביץ: חסר - - - והנגישות למרפאות פרטיות של קליניקות פרטיות.

<ערן טמיר: רופאים עצמאיים ורופאים פרטיים, או נותני שירות.

קארין אלהרר: ואיפה זה נמצא?

<מוריה בן צור: זה כבר אושר בוועדת עבורה, רווחה ובריאות.

קארין אלהרר: לא, לא, מה שלא אושר.

<מוריה בן צור: אה, מה שלא זה בדרך, זה הוגש לוועדה.

<מוריה בן צור: זה נמצא על שולחן הוועדה.

קארין אלהרר: אוקיי.

קארין אלהרר: כן.

<מוריה בן צור: תקנות הגבלת הפרסומת והשיווק של משקאות אלכוהוליים, זה תקנות שנכנסו לתוקף והן תקנות חובה.

<מוריה בן צור: תקנות בריאות הציבור, מזון, תוספי תזונה – היום אושרו בוועדה.

<מוריה בן צור: הן תחתמנה ותשלחנה לפרסום ברשומות.

<מוריה בן צור: תקנות בריאות הציבור מזון, שאריות חומרי הדברה, גם כן אושרו, נחתמו ונשלחו לפרסום ברשומות.

<מוריה בן צור: לגבי תקנות לפי החוק להגנה על הציבור מפני עברייני מין, אז אין תקנות חובה מבדיקה שעשו אצלנו, לפי החוק.

<מוריה בן צור: תקנות של הסדרת העיסוק, שנוגעות לפודיאטריה וכירופרקטיקה, בהחלטת ועדת העבודה, הרווחה והבריאות זה יעלה לדיון במושב הקרוב.

קארין אלהרר: המושב מסתיים עוד שבוע, אנחנו יודעים.

<מוריה בן צור: הבא אחריו.

<מוריה בן צור: זהו, זה בגדול מה שנמצא אצלנו בגדר חובה.

קארין אלהרר: זה בגדול ובקטן.

קארין אלהרר: זה מה שקיים אצלכם.

<מוריה בן צור: כן.

קארין אלהרר: בגדר תקנות חובה.

<מוריה בן צור: נכון.

קארין אלהרר: אוקיי, תקנות שטרם הותקנו, כי הרשימה שלכם הייתה ארוכה יותר.

<מוריה בן צור: נכון, זה תקנות רשות.

<מוריה בן צור: אנחנו ממשיכים לעבוד עליה.

קארין אלהרר: רק כמה מספרית יש לכם?

<מוריה בן צור: נספור.

<מוריה בן צור: בסביבות 20-22 שהן רשות.

קארין אלהרר: וכולן תקנות רשות?

<מוריה בן צור: נכון.

קארין אלהרר: אוקיי.

קארין אלהרר: טוב, התקדמנו.

קארין אלהרר: משרד הפנים.

קארין אלהרר: משרד הפנים?

קארין אלהרר: אין משרד הפנים.

קארין אלהרר: משרד הכלכלה אמרנו לא נמצאים, נכון?

קארין אלהרר: משרד התחבורה והבטיחות בדרכים?

קארין אלהרר: המשרד לקליטת העלייה?

קארין אלהרר: משרד לשיתוף פעולה אזורי?

קארין אלהרר: משרד התשתיות הלאומיות, האנרגיה והמים?

קארין אלהרר: המשרד לפיתוח הפריפריה, הנגב והגליל?

קארין אלהרר: משרד התרבות והספורט?

קארין אלהרר: בבקשה אדוני.

<חגי מרדכי: במשרד הספורט אין היום חוקים שאין להם תקנות.

<חגי מרדכי: לגבי החוקים החדשים, עובדים במקביל להכנת התקנות.

<חגי מרדכי: אני רוצה ברשותך גם לעבור למדע, כי אני מייצג גם את משרד המדע ושם יש חוק של המועצה הלאומית למחקר ופיתוח, שצריך להתקין לו תקנות ולא הותקנו לו תקנות.

<חגי מרדכי: רוצים להתקין תקנות לגבי - - -

קארין אלהרר: אתה מדבר על תקנות גמול לחברי המועצה הלאומית?

<חגי מרדכי: כן, כן.

<חגי מרדכי: וכרגע אין יושב ראש למועצה, גם כן זה מעכב קצת את ההתקנה.

קארין אלהרר: מתי יהיה?

<חגי מרדכי: אין צפי כרגע לסיום.

קארין אלהרר: אין צפי?

קארין אלהרר: משרד החקלאות?

קארין אלהרר: בבקשה גברתי.

קארין אלהרר: ענף הלול?

<אפרת אביאני: זה תזכיר חוק שפורסם לפני שנה בערך ונמצא בשלבי תיאום עם המשרדים הרלבנטיים, שזה משרד האוצר ומשרד המשפטים בעיקר.

<אפרת אביאני: אני צריכה לומר שכרגע מתוכננת בין המשרדים רפורמה מאד מקיפה בכלל בענפי החקלאות, ולכן יכול להיות שהעבודה על תזכיר החוק הספציפי הזה לא תתקדם לפני דיוני ההסדרים.

<אפרת אביאני: יכול להיות שיתבצעו שם שינויים יותר נרחבים ממה ש - - -

קארין אלהרר: ימים זה עוד למעלה משנה.

<אפרת אביאני: מתחילים לדבר כבר במאי, אבל מבחינה רשמית הפצנו כבר את תזכיר החוק ואנחנו בשאיפה להביא אותו לוועדת שרים לחקיקה בהקדם, רק שנראה שכרגע, לאור ההכרזות של שר האוצר ושר החקלאות בנושא הרפורמה בחקלאות, כל תזכיר החוק הזה ייקח איזה כיוון אחר, אז הדברים יותר יתבהרו לקראת מאי.

קארין אלהרר: טוב.

קארין אלהרר: הגנים הבוטניים.

<אפרת אביאני: גם לגבי גנים בוטניים וגם לגבי החוק להסדרת תוצרת אורגאנית, אנחנו ענינו תשובה כזו: בשני החוגים האלה, העמדה שגברתי הציגה במכתב לפיה אנחנו חייבים להתקין תקנות או חייבים לתקן את החוק בלוח זמנים קצר בטווח הנראה לעין, בכל הכבוד היא לא מקובלת, וזאת מכיוון שלמשרד החקלאות יש עומס מאד מאד גדול של משימות חקיקה.

<אפרת אביאני: חלק ממשימות החקיקה האלה מוכתבות על ידי הממשלה, חלק ממשימות החקיקה האלה מוכתבות על ידי הכנסת.

<אפרת אביאני: אנחנו עובדים בלחץ מאד מאד גדול להביא, אני לא אגזים, קרוב ל-20 סטים של תקנות מכוח חוקים שונים – חוק צער בעלי חיים יש לנו המון תקנות להתקין בלו"ז קצר ובחוקים רבים אחרים בכמה וכמה ועדות, ולכן - - -

קארין אלהרר: לא הבנתי.

קארין אלהרר: זו אותה עבודה ל - - -

<אפרת אביאני: מה שאני רוצה לומר שעם כל הכבוד לעמדתה של הוועדה לביקורת המדינה בסוגיה של חוק גנים בוטניים וחוק להסדרת תוצרת אורגנית, מבחינת התעדוף של המשרד אלה לא חוקים שכרגע יש צורך לתקן אותם ולקדם אותם על חשבון משימות יותר דחופות.

<מירב ישראלי: אני חייבת להעיר על זה, כי בשני החוקים האלה הכנסת קבעה תאריך בחקיקה.

<אפרת אביאני: לא, אז - - -

קארין אלהרר: ברגע שיש תאריך בחקיקה, אז זה כבר לא תעדוף, זה פשוט מעבר על החוק ברגע ש - - -

<אפרת אביאני: זה לא שאין תקנות וזה לא שאין אמירה בתחומים האלה.

<אפרת אביאני: בחוק להסדרת תוצרת אורגנית הותקנו תקנות מכוח החוק הזה.

<אפרת אביאני: יש שם תקנות בנושא של אגרות.

<אפרת אביאני: הוועדה העירה לגבי אגרות ואנחנו השבנו שכרגע זה לא משהו שצריך להתקין אותו, זה לא דחוף מבחינת התעדוף.

<אפרת אביאני: יש חשיבות ל - - -

קארין אלהרר: גברתי, אני רוצה לומר לך משהו.

<אפרת אביאני: אני רק אסיים.

<אפרת אביאני: יש חשיבות גם לאמירה המקצועית של המשרד.

<אפרת אביאני: חוק גנים בוטניים, עם כל הכבוד, את כל ההקצאות של הכספים לפי חוק גנים בוטניים, מבצעים בנוהל.

<אפרת אביאני: עכשיו, חייבים להסתכל על התמונה הכוללת.

<אפרת אביאני: יש משאבי כוח אדם מוגבלים.

<אפרת אביאני: אנחנו כל היום עושים חקיקה וחקיקת משנה, אז יש מקום גם - - -

קארין אלהרר: אני לא מצליחה להבין את הטיעון הזה, באמת, אני חייבת לומר.

<אפרת אביאני: אז כל עוד - - -

קארין אלהרר: גברתי, רגע, רגע, סליחה.

קארין אלהרר: יש פה כנסת, היא הריבון, בסדר?

קארין אלהרר: קבעו במפורש תאריך מסוים לחקיקה ואתם המשרד הממשלתי אומר אני עושה סדר עדיפויות?

<אפרת אביאני: לא, לא, לא.

<אפרת אביאני: כאשר נקבע המועד בחוק, אנחנו היינו פה בשבוע שעבר או לפני שבועיים בוועדת בריאות כאשר לא עמדנו בחוק, ביקשנו לתקן את החוק ולהאריך את המועד.

<אפרת אביאני: אנחנו המשרד האחרון שאפשר להגיד שהוא מזלזל במועדים שנקבעו בחוק, או שלא מקדם חקיקת משנה.

<אפרת אביאני: אבל יש פה גם אמירה של לבקש מאיתנו לו"ז לתיקון החוק להסדרת תוצרת אורגנית כדי לבטל הוראה שאנחנו חושבים שהיא היום לא רלבנטית וכשיש לנו אמירה גם של תעדוף, שאומרת שעל חשבון משימות אחרות של צער בעלי חיים, בריאות הציבור, וטרינריה, נושאים אחרים שגם הם דחופים, אז אנחנו יכולים לומר שזה משהו שיכול להידחות לסוף שנת 2016 או לשנת 2017, כשאנחנו מודעים לצורך בתיקון.

<אפרת אביאני: אם אנחנו לא נמצאים במצב של הפרת חוק למיטב ידיעתי בחוקים האלה, אני אבדוק את עצמי.

<מירב ישראלי: אני יכולה לעזור.

קארין אלהרר: אוקיי, רק שנייה.

קארין אלהרר: יובל, בבקשה.

<יובל חיו: קודם כל ברמה העובדתית אני רוצה לומר שאת מתייחסת פה לשני חוקים שחוקקו לפני כ-10 שנים.

<יובל חיו: אז קודם כל בואו נכיר בעובדות, אנחנו מדברים על עשור מאז חקיקת החוקים הללו.

<יובל חיו: אני משאיר את זה עוד שאנחנו צריכים לבחון את שאלת החובה להתקין את התקנות.

<יובל חיו: למיטב הבנתנו מדובר בתקנות חובה בתחום הזה ויכול להיות שמדובר בהשלמה, אבל עדיין זה בגדר החובה.

<יובל חיו: והאמירה היותר חשובה היא, אני סבור מקום שבו משרד ממשלתי רואה איזו שהיא אפשרות שבמשך עשור הוא לא יצליח לעמוד במשימת התקנת התקנות, ראוי שהערה כזאת תבוא כבר בדיון הוועדה שלפני סגירת החוק ושילוב הוראת החובה לגבי התקנתו.

<יובל חיו: בראייה הציבורית, מרגע שהחוק קבע חובת התקנה, ואני מדבר על תקנות חובה, לא רשות, והוא גם עושה שימוש ומגדיר לוח זמנים לעניין הזה, הציפייה הציבורית היא שמתחילים באופן כמעט מיידי בהכנת התקנות האלה, וברגע שהן מבשילות הן נכנסות כבר - - -

<אפרת אביאני: כן, אבל באמת שזה לא המקרה.

<יובל חיו: 10 שנים.

<יובל חיו: 10 שנים.

<אפרת אביאני: כן, אבל - - -

<יובל חיו: אני חושב ש- - -

<אפרת אביאני: צריך לדעת שב-10 השנים האלה המשרד לא ישב ולא עשה שום דבר.

<אפרת אביאני: חוקקו חוקים אחרים, עודכנו עשרות סטים של תקנות.

<יובל חיו: תנסי לעשות - - -

<אפרת אביאני: אבל מה שאני מבקשת זה שתבינו גם מה קורה במשרדים, אוקיי?

<אפרת אביאני: נוצר פה כאילו רושם שעד שבא משרד מבקר המדינה או עד שבאה הוועדה לביקורת המדינה, אז המשרדים לא עושים שום דבר.

<אפרת אביאני: נכון, זה לא הרושם, אבל מה שאני מבקשת זה שתראו גם על העשייה שכן נעשית ותבינו.

<אפרת אביאני: ואגב, בסוגיה הזאת, זאת התשובה של משרד החקלאות אגב מבין המשרדים שכן התייחסו פעמיים למכתבים של יושבת ראש הוועדה, וכתבו.

<אפרת אביאני: המשרד כתב – זה כרגע לא נושא שהוא בתעדוף.

<אפרת אביאני: ככל שזה נוגע לשאלת החובה המשפטית להתקין את התקנות, אני אבדוק, אבל יש פה אמירה שצריך לשמוע.

קארין אלהרר: אוקיי, תודה.

קארין אלהרר: אני חייבת להגיד לך שאני הייתי מצפה ממשרד ממשלתי לא לתרץ תירוצים שקשה - - -

<אפרת אביאני: זה ממש לא תירוץ.

<אפרת אביאני: זה ממש לא תירוץ, זה - - -

קארין אלהרר: 10 שנים - - -

<אפרת אביאני: פשוט להציג לכם עוד זווית של הסוגיה המאד מורכבת הזאת.

קארין אלהרר: בסדר, אין ספק שאתם חווים קשיים, אני לא כופרת בזה.

<אפרת אביאני: זה לא עניין של קושי, זה בסדר, זאת העבודה שלנו.

קארין אלהרר: אבל זה קושי, בדיוק.

<אפרת אביאני: אבל לבוא ולמצוא מתוך שורה ארוכה מאד של חוקים ובאמת - - -

קארין אלהרר: תראי, הוועדה לא נמצאת כאן כדי להגיד מה עשיתם - - -

<אפרת אביאני: ולמצוא את ה - - -

קארין אלהרר: סליחה, הוועדה לא נמצאת כאן כדי להגיד מה עשיתם בסדר.

קארין אלהרר: היא נמצאת כאן - - -

<אפרת אביאני: חבל.

קארין אלהרר: לא.

<אפרת אביאני: כדאי גם לתת ביקורת חיובית מדי פעם.

קארין אלהרר: אני מצטערת, זה לא התפקיד.

קארין אלהרר: אני ממש מצטערת.

<אפרת אביאני: אז באמת חבל.

קארין אלהרר: באמת חבל מאד.

קארין אלהרר: זה התפקיד.

קארין אלהרר: עורכת הדין גלי בן אור, את רוצה בבקשה להתייחס לעניין?

קארין אלהרר: שם הוועדה הוא הוועדה לענייני ביקורת המדינה.

<אפרת אביאני: אבל ביקורת יכולה להיות גם חיובית.

קארין אלהרר: כשצריך היא מתקבלת גם, זה פשוט לא המקרה.

קארין אלהרר: כן, בבקשה.

<גלי בן-אור: אני מנהלת מעגל החקיקה הלאומי שהוקם בכנסת.

<גלי בן-אור: מאגר החקיקה הלאומי כולל כרגע מידע על החוקים שהתקבלו בכנסת ומציג אותם לראשונה.

<גלי בן-אור: לא היה קיים קודם לכן מאגר כזה במדינה.

<גלי בן-אור: אנחנו, במסגרת הקמת המאגר, מעוניינים להציג בו גם את המידע על חקיקת המשנה שנחקקה מכוח החוקים.

<גלי בן-אור: מה שקורה זה שבניגוד לחקיקה, לחוקים שהתקבלו, שהכנסת במשך השנים שמרה את המידע על החוקים והיה לנו איזה שהוא מאגר מידע שאיתו אפשר היה להתחיל.

<גלי בן-אור: בכנסת יש מנהלת ארכיון, ד"ר רבקה מרקוס שעשתה עבודה מדהימה ושמרה את הנתונים בעצם מתקופת מועצת המדינה הזמנית ועד היום והיה לנו איזה שהוא חומר גלם שיכולנו לעבוד איתו והקמנו איתו את המאגר.

<גלי בן-אור: בחקיקת המשנה בעצם בידי המדינה עד היום לא היה שום מאגר מידע על התקנות והצווים וכל יתר חקיקת המשנה שנחקקה.

<גלי בן-אור: אנחנו רוצים להקים את זה, אבל להקים את זה מאפס.

<גלי בן-אור: המשמעות היא שאנחנו צריכים לקחת את קבצי התקנות, לסרוק אותם, להוציא את המידע על כל חקיקת המשנה, לעשות עבודה מאד מעמיקה של בחינה וסינון ובניית מאגר הנתונים ושיוך של כל חקיקת המשנה לחוקים, אבל כאמור אנחנו במאגר נוכל להציג את המידע רק על חקיקת המשנה שנחקקה, פורסמה ולשייך אותה לחוקים.

<גלי בן-אור: זו משימה מאד גדולה ומאד מאד מורכבת.

קארין אלהרר: ברור.

<גלי בן-אור: אנחנו מקווים להיכנס גם אליה ואני אוכל לעדכן בהמשך, אבל זו משימה לחודשים אם לא לשנים, כדי להתגבר על הפער העצום הזה שיש מאז הקמת המדינה ועד היום והעובדה שלא היה שום מאגר כזה עד עכשיו.

קארין אלהרר: תודה.

קארין אלהרר: משרד הבינוי והשיכון.

קארין אלהרר: שלום גברתי.

<סומוו יונס: שלום, אני סומוו יונס מהלשכה המשפטית.

קארין אלהרר: אז אני רואה שיש לכם תקנות חיזוק בתים משותפים מפני רעידות אדמה.

<סומוו יונס: את האמת אין לי את זה פה ברשימה שמופיעה בפני.

קארין אלהרר: אוקיי.

קארין אלהרר: דמי ניהול ואחזקה שישלם השוכר של יחידת דיור אשר אינה דיור בהישג יד.

<סומוו יונס: אז גורמי מקצוע שלנו מאגף תכנון והנדסה העבירו אלינו את הצעתם לגבי המנגנון לקביעת דמי ניהול.

<סומוו יונס: הכנו נוסח והנוסח נמצא אצל משרד המשפטים לאישור.

קארין אלהרר: שיעור ריבית פיגורים בחוזה מכר שלא יעלה על השיעור שנקבע.

<סומוו יונס: כנ"ל, יש נוסח והוא אצל משרד המשפטים.

קארין אלהרר: אוקיי.

קארין אלהרר: תקנות המסייעים לנטרול תוצאות אסון צ'רנוביל.

<סומוו יונס: אני רואה פה בפני שהמנגנון שהוצע דאז, אנחנו עשינו חשיבה מחודשת של העניין ואנחנו חושבים שהמנגנון הקודם הוא לא רלבנטי, אז אנחנו מקיימים ישיבות עכשיו עם האגפים המקצועיים במשרד, שזה אגף אכלוס, הלשכה המשפטית ואנחנו מנסים לחשוב על מנגנון שהוא עדכני ורלבנטי לעניין.

<סומוו יונס: אנחנו נעדכן אותך בהקדם לגבי הישיבות.

קארין אלהרר: תודה.

קארין אלהרר: לגבי שיעור ריבית פיגורים, ייעוץ וחקיקה, אתם יודעים לומר מתי?

<קריאה: זה הגיע לפני כמה ימים, אז אני לא יודעת להגיד.

קארין אלהרר: אוקיי.

קארין אלהרר: משרד הרווחה והשירותים החברתיים.

קארין אלהרר: שלום.

קארין אלהרר: תקנות פעוטות בסיכון, זה כבר 20 שנה בצנרת .

<נורית כהן: זה משהו שלא התכוננו אליו, אני מתנצלת.

קארין אלהרר: לא התכוננתם אליו?

<נורית כהן: אנחנו ספציפית באנו לדבר על התקנות הנוגעות לאנשים עם מוגבלות שכלית התפתחותית.

קארין אלהרר: טוב, אז אתם גם לא מכירים את תקנות הפיקוח על מעונות?

<נורית כהן: זה כן.

קארין אלהרר: אז כן, בבקשה.

<נחום עידו: אנחנו עבדנו על התקנות האלה, הגשנו למשרד המשפטים בחודש ינואר שני סטים של תקנות.

<נחום עידו: קיבלנו מהם ממש לאחרונה את ההערות שלהם ואנחנו עובדים כדי להגיש אותן.

קארין אלהרר: כמה זמן?

<נחום עידו: להערכתי תוך כמה ימים אנחנו גומרים.

<נחום עידו: כבר כתבנו את ההערות שלנו לגבי משרד המשפטים ונעביר אותן חזרה למשרד המשפטים.

קארין אלהרר: אוקי.

קארין אלהרר: לגבי פעוטות בסיכון אתם לא מכירים?

<נחום עידו: לא.

קארין אלהרר: משרד התיירות.

<אלי ליפשיץ: זה אני, עורך הדין ליפשיץ, הלשכה המשפטית, משרד התיירות.

קארין אלהרר: כן, אתם הייתם מאלה שלא ענו, אז אולי בעל פה אנחנו נקבל תשובה.

<אלי ליפשיץ: יש לנו סט תקנות אחד שלכאורה היינו אמורים לכתוב כבר לפני למעלה מ-10 שנים.

<אלי ליפשיץ: הכוונה היא הבטחת כספי לקוחות, הקרן להבטחת כספי לקוחות.

<אלי ליפשיץ: נעשה ניסיון כבר בסמוך לחקיקת אותו סעיף, עוד בשנת 2003 בערך וגם להקים את הקרן שהקומה וגם להעביר אותה לאישור משרד האוצר.

<אלי ליפשיץ: משרד האוצר ראה בקרן ככל תכנית פיתוח אחרת וטען שאי אפשר לקיים את החוק כפי שהוא כתוב, וזה אומר שהקרן חייבת להיות מפוקחת על ידי הממונה על הביטוח וזה כמובן עוקר את כל הרעיון של הקרן ממה שהחוק התכוון.

<אלי ליפשיץ: כיום אנחנו סבורים שזה בכלל ללא צורך.

<אלי ליפשיץ: בכל מקרה אנחנו עומדים להגיש במושב הבא של הכנסת תזכיר חוק חדש, חוק שירותי תיירות חדש, ובו כנראה נבטל את הצורך בהטחת כספי לקוחות.

<אלי ליפשיץ: אני מדבר על מסחר בנושאים שונים של תחומים בתיירות שמתקיימים היום אחרת.

<אלי ליפשיץ: היום הכל דרך האינטרנט, גם משרתים שקיימים בחו"ל וכמובן שזה יבוא לדיון בכנסת ונדון על הנושאים האלה.

קארין אלהרר: טוב.

קארין אלהרר: משרד התקשורת.

קארין אלהרר: בבקשה אדוני.

קארין אלהרר: שם ותפקיד לפרוטוקול.

<אורנן שטיינברג: אורנן שטיינברג, מהלשכה המשפטית של משרד התקשורת.

<אורנן שטיינברג: אז לנו יש את התקנות לעניין שיעור הקנס שיוטל על מי שהפר תנאים מסוימים בכתב הזיכיון לשידורים.

<אורנן שטיינברג: סמכות זו נתונה לשר התקשורת בסעיף 96 א' לחוק הרשות השנייה לטלוויזיה ורדיו.

<אורנן שטיינברג: בהמשך להערות שהעבירה הוועדה למשרד בין היתר בפניות, אנחנו שוקלים את האפשרות באמת לתקן את הסעיף, כפי שהנחתם.

<אורנן שטיינברג: במסגרת הזו אנחנו בוחנים את האפשרויות שעומדות בפנינו, כשאחת מהן זה אכן ביטול הסעיף עצמו, 96, או אפשרויות אחרות, אם נראה לנכון אולי להפוך את זה מחובה לרשות, כי כפי שכתבנו לכם בפנייה, היום הנושא הזה, אולי בשונה מתקנות אחרות, מקבל מענה אפקטיבי באמצעות עיצומים במישור המינהלי, שאנחנו בכלל מעדיפים את ה - - -

קארין אלהרר: למה זה נשקל כל כך הרבה זמן?

קארין אלהרר: זה מאוקטובר נשקל.

קארין אלהרר: אנחנו כבר במרס.

<אורנן שטיינברג: נכון.

<אורנן שטיינברג: כי מה שקורה פה זה שמדובר, בשונה מתקנות שיש הרבה יותר עצמאות לשר מן הסתם להתקין אותן, פה מדובר בהליך חקיקה.

<אורנן שטיינברג: אז יש הצעות אחרות.

<אורנן שטיינברג: למשל הצעת החוק ברית המועצות והצעות שאמורות לתקן אחר כך את הצעת החוק הזאת, כשהיא תתקבל, שתלויות באמת בשאלה מה אנחנו עושים עם סעיף 96.

קארין אלהרר: מתי היא צפויה להיות תשובה?

<אורנן שטיינברג: האם אנחנו מתקנים את זה במסגרת או לא במסגרת?

קארין אלהרר: כן.

<אורנן שטיינברג: נודיע לוועדה בהקדם.

קארין אלהרר: בתוך שבועיים אני מבקשת לקבל עדכון.

קארין אלהרר: עוד תקנות שיש לכם?

<אורנן שטיינברג: זה מה שיש לנו.

קארין אלהרר: זה מה שיש לכם.

<קריאה: התחלתם לדון בעדכון של תקנות נגישות למתקני בזק ושירותי בזק ונעלמתם.

קארין אלהרר: מה עם זה?

<אורנן שטיינברג: לא ידוע לי על זה.

קארין אלהרר: אתה לא מכיר?

<אורנן שטיינברג: אני אברר, בתוך שבועיים גם.

קארין אלהרר: אני מבקשת לקבל עדכון בבקשה לעניין הזה.

קארין אלהרר: משרד לענייני מודיעין לא ענה, אני מניחה שאין לו.

קארין אלהרר: גם לא המשרד לנושאים אסטרטגיים והסברה, נכון?

קארין אלהרר: הוא לא נמצא כאן.

קארין אלהרר: המשרד לשירותי דת.

קארין אלהרר: שלום אדוני.

<אלעד טובי: עורך דין אלעד טובי מהמשרד לשירותי דת.

קארין אלהרר: אז יש לנו ככה, את חוק שירותי הדת היהודיים, כללים בדבר מינוי רואה חשבון למועצה דתית.

קארין אלהרר: איפה זה עומד?

<אלעד טובי: זאת משימה שנכנסה לתכנית העבודה לשנת 2016 ומקווים שהתקנות יותקנו.

קארין אלהרר: ממתי החוק המסמיך?

<אלעד טובי: החוק המסמך משנת 1971.

<קריאה: לא, לא, הסעיף המסמיך הוא לא משנת 1971.

<אלעד טובי: נכון.

<אלעד טובי: הסעיף המסמיך הוא משנת 2001 אני חושב.

קארין אלהרר: עדיין, עברו להם יופי יופי 15 שנה.

<אלעד טובי: יש חוזר מנכ"ל ונוהל שמסדיר את העניין הזה, אבל למשרד יש בסך הכל ארבעה בקבצי תקנות שלא תיקנו.

<אלעד טובי: שניים מהם כמו שאני אמשיך להסביר, שניים מהם כרגע מתייתר הצורך להתקין אותם כי יש חוק חדש, חוק קבורה חדש שכבר הופץ כתזכיר חוק והערות משרדי הממשלה עכשיו לקראת סיום על תזכיר החוק ואז זה יעלה לוועדת שרים לענייני חקיקה.

<אלעד טובי: בסך הכל מה שנשאר זה שני קבצי תקנות, אחד מהם זה התקנות שדיברנו עליהן, של מינוי רואה חשבון, שכרגע יש נוהל שמחליף את התקנות ומסדיר את כל העניין.

קארין אלהרר: ואופן ניהול תקציב המועצה.

<אלעד טובי: ואופן ניהול תקציב המועצה, גם זה נכנס לתכנית העבודה לשנת 2016 וגם בעניין הזה יש נהלים בחוזרי מנכ"ל שמסדירים את העניין.

<אלעד טובי: זהו.

<אלעד טובי: בסך הכל שני קבצי תקנות שצריכים להתקין, בתקווה עד סוף שנת 2016.

קארין אלהרר: אדוני, אז התקווה צריכה להתממש בעניין הזה.

קארין אלהרר: אני אגיד, אם מדובר בתקנות חובה, אז זה שיש נהלים בחוזר מנכ"ל זה יופי, אבל זה לא מחליף.

<אלעד טובי: נכון.

קארין אלהרר: ולכן אני הייתי מצפה שבשנת 2016 זה יסתיים.

<אלעד טובי: אני מקווה.

קארין אלהרר: אני בטוחה שעם קצת מאמץ, היכולת בוודאי קיימת.

קארין אלהרר: המשרד לשוויון חברתי – אין לי שום דבר.

קארין אלהרר: משרד התפוצות – גם אני מניחה שכלום.

קארין אלהרר: המשרד להגנת הסביבה.

קארין אלהרר: למה שיהיה לו?

קארין אלהרר: והמשרד לירושלים ומורשת – גם שם אין.

קארין אלהרר: תראו, אני חייבת לומר א' זו התחלה, אבל לחשוב שהוועדה צריכה להחליף גורם מתכלל בממשלה, זה פשוט סוג של בדיחה סרת טעם.

קארין אלהרר: באמת.

קארין אלהרר: זה לא התפקיד.

קארין אלהרר: אם היה גורם שעושה את הישיבה הזאת אחת ל- ובודק.

קארין אלהרר: אני גם לא בטוחה שכל הסטים של התקנות הגיעו לוועדה.

קארין אלהרר: יכול להיות, אני מיד אתן לערן לדבר והוא ילמד אותנו על עוד כמה וכמה סטים של תקנות שלא עלו כאן לדיון.

קארין אלהרר: זה פשוט לא סביר בעיני.

קארין אלהרר: באמת זה לא סביר.

קארין אלהרר: ערן.

<ערן טמיר: כן.

<ערן טמיר: אנחנו במסגרת עבודתנו כנציבות שוויון לאנשים עם מוגבלות, מנסים לתכלל ולעשות קצת שמרטפות לגבי התקנות שעוסקות בנגישות.

<ערן טמיר: יש עשרות של סטים של תקנות כאלה.

<ערן טמיר: אין לנו סמכויות מול המשרדים ואין לנו יכולת באמת לאכוף את זה.

<ערן טמיר: אני עוסק בזה כבר המון שנים וזאת עבודה מאד מתסכלת.

<ערן טמיר: קודם כל יש פה הרבה - ודווקא ממשרדים שלא הגיעו - יש הרבה מאד תקנות שהעבודה עליהם עוד לא הסתיימה.

<ערן טמיר: אמנם רוב התקנות שצריכות להיות מותקנות כבר הוגשו לאישור הכנסת וגם זה עניין שצריך לחשוב איך מקדמים אותו, אבל אני חייב להגיד שגם אלה שהוגשו הוגשו בעקבות בג"ץ משנת 2008 אם אני לא טועה, כשאנחנו היום בשנת 2016 ועדיין יש ארבעה קבצים שלא הוגשו ומשרד הפנים לא העביר שני קבצים של תקנות שכבר הועברו בעבר ועכשיו הוא לא מעביר אותם ואפשר לשאול למה.

<ערן טמיר: אולי בגלל שהם עולים כסף, אני לא יודע, אבל הם עדיין לא הועברו.

<ערן טמיר: זה תקנות חשובות מאד, וקובץ אחד מהם זה תקנות נגישות דרכים, הרחובות, המעברים הכי בסיסיים שבני אדם צריכים אותם כנגישות.

<ערן טמיר: גם משרד התחבורה, אני רוצה להגיד לגבי משרד התחבורה, העברנו.

<ערן טמיר: תקנות רכבת קלה עובדים היום עוד לפני התיקון משנת 2005 והם אושרו.

<ערן טמיר: אושרו כאן בכנסת על ידי ועדת הרווחה, אבל משרד התחבורה לא פרסם אותן משום מה.

<ערן טמיר: לא ידוע לי עד עכשיו איזו סיבה הייתה לא לפרסם אותם בכלל, ולכן, בגלל שהיו בחירות והוקמה כבר ממשלה חדשה, הן שוב פעם היו צריכות להיות מוגשות.

<ערן טמיר: רק לא מזמן הן הוגשו שום פעם, שזה בטח לא - - -

קארין אלהרר: ערן, אני מבקשת שתעביר לוועדה את הרשימה שיש בידיך.

<ערן טמיר: אני כבר אומר, אנחנו כבר שנים עושים רשימה ומעדכנים אותה מדי משהו כמו חודש-חודשיים, מפרסמים אצלנו באתר, נעביר את גם לוועדה, על כל התקנות ובדיוק מה הסטאטוס שלהן ובאיזה מקום הן נמצאות וקצת להסביר מה זה כל תקנה ותקנה, וזה מאד מאד מתסכל.

<ערן טמיר: אני רק רוצה להגיד משהו אחד, שאני פשוט, באמת.

<ערן טמיר: אפשר לחשוב על פתרונות, אבל יש פה בעיה שהיא מאד מאד קריטית, חוץ מכל הבעיות הידועות של עומס על המשרדים ויש עומס על המשרדים, ומחלוקות בין משרדים וממשלה שמתהפכת.

<ערן טמיר: יש עוד דבר.

<ערן טמיר: יש פה עניין שדי חוזר על עצמו שחלק מהתקנות מעוכבות כי יש להן עלויות תקציביות.

<ערן טמיר: עכשיו, אפשר להגיד למה לא חשבו על זה קודם, אבל זאת לא הנקודה בכלל.

<ערן טמיר: הנקודה היא שברגע שאני רואה, ואני רואה, אני עוכב אחרי זה, מגיע שר למשרד או לממשלה, ואז הם מחליטים שלא חשוב נושא מסוים.

<ערן טמיר: הוא לא מחויב לקדם את הנושא הזה כי יש חוק, הוא פשוט חושב שלא חשוב לקדם את הנושא הזה.

<ערן טמיר: אז הוא בא ומשקיע את המשאבים בנושא הזה ואחר כך אומרים אין כסף לתקנות שהוא חייב להתקין אותן, כי החוק אמר.

<ערן טמיר: אז או שיש לנו שלטון חוק וזאת אומרת שהשרים צריכים לקיים את מה שהחוק אומר ואם הוא אמר להם להתקין תקנות והתקנות עולות כסף – אז הכסף הזה צריך לבוא על חשבון אג'נדה פרטית, חשובה ככל שתהיה, או שהוא ישנה את החוק.

<ערן טמיר: הרי אין להם פנים לבוא ולהגיד אנחנו עכשיו משנים את החוק ולא צריכים נגישות.

<ערן טמיר: הם לא יעשו את זה, אז פשוט מעכבים את זה.

<ערן טמיר: היה המון רעש בעבר על הנושא של חוק ההסדרים – כמה הוא לא חוקתי, כמה הרשות המבצעת פה עוקפת את הרשות המחוקקת.

<ערן טמיר: זה הרבה יותר חמור בעיני מהבחינה הזאת, משום שיש פה חקיקה חשובה מאד, שיש חובה משמעותית והרשות המבצעת יודעת שיש לה את הכוח לעצור ולהמתין עם זה, ופשוט עד שלא-.

<ערן טמיר: אם הם ביניהם לא מחליטים לשים על זה את הכסף זה לא יקרה.

<ערן טמיר: ויש עוד תקנות שבכלל לא הגיעו לפה.

<ערן טמיר: חוק הפוליו למשל, שמשרד הבריאות צריך להתקין.

<ערן טמיר: אמנם אין תאריך, אבל יש חובה.

<ערן טמיר: זה לא תקנות רשות.

<ערן טמיר: פשוט אף אחד לא מטפל בזה.

<ערן טמיר: הקבוצה חלשה מדי, אף אחד לא צועק על זה.

<ערן טמיר: אני יודע שהיו דיונים אבל יש לזה עלויות, יש לזה משמעויות, פשוט עוצרים.

<ערן טמיר: זהו, סליחה.

קארין אלהרר: האמת שהכעס במקומו לגמרי.

קארין אלהרר: שנבל מוטי.

<מרדכי שנבל: שנבל מרדכי, לשכת המבקרים הפנימיים.

<מרדכי שנבל: אני אציג דוגמא של חוק.

<מרדכי שנבל: חוק הביקורת הפנימית נחקק בשנת 1992.

<מרדכי שנבל: נכון להיום, שנה הבאה זה יהיה רבע מאה מאז.

קארין אלהרר: אנחנו בחברה טובה, עם תקנות לפעוטות בסיכון.

<מרדכי שנבל: ועדת זיילר בשנת 2006, 10 שנים מעכשיו, המליצה להתקין תקנות בנושאים של קוד אתי ותקנים מקצועיים מחייבים, כי לכאורה יש תקנים שהוציאו לשכת המבקרים והלשכה העולמית, אבל הם לא מחייבים.

<מרדכי שנבל: מי שרוצה מאמץ, מי שרוצה לא מאמץ.

<מרדכי שנבל: דו"ח מבקר המדינה 63ג' המליץ גם כן את אותה המלצה ועדיין אנחנו עומדים באותו מצב.

<מרדכי שנבל: לדעתנו זה חיוני להסדרת מקצוע, חיוני כמו הביקורת הפנימית.

<מרדכי שנבל: שלא נדבר על דברים אחרים שנוגעים בזה, אבל.

קארין אלהרר: תודה רבה.

קארין אלהרר: נועה רוזנפלד, בבקשה.

<נועה רוזנפלד: שלום, אני נועה רוזנפלד מהמרכז להעצמת האזרח.

<נועה רוזנפלד: אנחנו עוסקים במעקב אחרי יישום החלטות ממשלה ובאפקטיביות של המגזר הציבורי ואני רוצה להתחבר למה שאת אמרת כאן ולשיחה שלך בתחילת הדברים מול משרד המשפטים.

<נועה רוזנפלד: כי הבעיה של מעקב ותכלול אחרי תקנות משנה היא בעיה פרטית של הנושא הגדול יותר שנקרא מעקב אחרי יישום מדיניות של הממשלה.

<נועה רוזנפלד: אנחנו פנינו בעניין הזה למנכ"ל משרד ראש הממשלה כבר באוגוסט אחרי שיצא דו"ח המבקר.

קארין אלהרר: אני מניחה שהוא מאד התרגש.

קארין אלהרר: כן.

<נועה רוזנפלד: כן.

<נועה רוזנפלד: בעינינו הנושא הזה צריך להתחבר למעקב אחרי יישום באופן כללי.

<נועה רוזנפלד: משרד ראש הממשלה התחיל בממשלה האחרונה לעקוב אחרי תהליכי יישום מדיניות במסגרת תיקון סעיף 88 בתקנון הממשלה ואמור השנה, בסוף השנה, פעם ראשונה לצאת גם עם דיווח על איפה הדברים האלה עומדים.

<נועה רוזנפלד: אין באמת הבדל בין מעקב אחר תקנה או מעקב אחר כל החלטת ממשלה אחרת.

<ערן טמיר: את באמת לא רואה את ההבדל בין תקנה שהרשות המחוקקת, הריבון - - -

קארין אלהרר: טוב, ערן, אבל זה לא הדיון.

קארין אלהרר: זה לא בסדר וזה לא בסדר.

<ערן טמיר: כן, אבל זה גם לא אותו דבר.

קארין אלהרר: לא, אז אני אומרת, בסופו של דבר אלה משפיעים על זכויות האזרחים ואלה משפיעים על זכויות האזרחים וזה לא מוריד מהחומרה של אי התקנת תקנות.

קארין אלהרר: זה באמת סטירה בלחי לכל מי שעוסק במלאכה.

קארין אלהרר: כן, בבקשה גברתי, רק לסיים.

<נועה רוזנפלד: אז אני אומרת שבעינינו, כלומר התקיים פה דיון האם משרד המשפטים הוא זה שצריך להיות אחראי על זה.

<נועה רוזנפלד: לדעתנו משרד ראש הממשלה צריך להיות מצוי בתוך העניינים בתור המשרד שיש לו תפקיד מתכלל.

<נועה רוזנפלד: הוא רואה את העבודה של כל משרדי הממשלה, הוא מחובר לנושא של החלטות ממשלה, שגם בהן יש הרבה פעמים תיקונים.

קארין אלהרר: ברור, תודה.

קארין אלהרר: חיימוביץ, בבקשה.

<שמואל חיימוביץ: מקודם דובר פה על מאגר שהולכים לעשות, של כל התקנות שיצאו.

<שמואל חיימוביץ: אני חושב שכמחוקקים, אם יורשה לי להציע הצעה, נכון שבתוך הרשימות שמקדמים פה, תהיה גם הטבלה הזאת שכבר מציפה את הצורך להתקין תקנות לפי חוקים מסוימים ובאופן יזום לפנות למשרדי הממשלה, לשאול איפה זה לאורך זמן.

קארין אלהרר: זה בדיוק מה שעשינו.

<שמואל חיימוביץ: כי בסופו של דבר אני רואה, מהניסיון שלנו, שלפעמים אי התקנת התקנות זה כלי מדיניות.

<שמואל חיימוביץ: כלומר, בכוונה למנוע דברים, לעצור דברים שנחקקו.

קארין אלהרר: ברור.

<שמואל חיימוביץ: הדוגמא הטובה שיש לנו זה תיקון חוק הרשויות המקומיות משנת 1988, שעד היום לא מיושם בהרבה מאד מקומות, כולל מקומות שנסללו כבישים חדשים ורחובות חדשים ולא עשו הנמכות מדרכה כמו שצריך והציבו כל מיני מחסומים לאורך מדרכות, כשלמעשה כבר מאז אסור, רק שר הפנים לא התקין תקנות.

<שמואל חיימוביץ: נכון שכתוב שם ראשי ולא חובה, אבל - - -

קארין אלהרר: רשאי זה לשון חובה.

<שמואל חיימוביץ: טוב, אז זה לכאורה.

<שמואל חיימוביץ: ועכשיו אנחנו עומדים בפני שוקת שבורה.

<שמואל חיימוביץ: התקנות שאמורות להחליף את זה, זה תקנות נגישות דרכים וגם כן, עוד פעם, מעכבים אותן.

קארין אלהרר: טוב, תודה.

קארין אלהרר: אני רוצה לסכם את הדיון הזה ולומר בסופו של דבר, כמו שאני רואה את זה, ובאמת, מבקר המדינה כתב את זה עוד לפני שחשבתי על זה.

קארין אלהרר: בסוף משרד המשפטים, בגלל שהוא רואה את הכל מתרחש והוא חלק מהתקנת תקנות באופן שוטף, אני חושבת שראוי שיקיים איזה שהוא מאגר.

קארין אלהרר: אני מבינה שהדבר הזה בבחינה, בבדיקה, ואני באמת מפצירה בכל מי שעוסק במלאכה לקבל החלטה וגם להתקדם עם זה.

קארין אלהרר: גם אם ההחלטה תהיה לא, אנחנו נמצא גורם מתכלל אחר.

קארין אלהרר: למרות שבעינינו מי שצריך לעשות את זה זה משרד המשפטים.

קארין אלהרר: זה דיון שבאמת מכעיס.

קארין אלהרר: מבזה בעיקר זה שמשרדים ממשלתיים לא מגיעים ולא מגיבים.

קארין אלהרר: עוד יותר, אם לא מבזה, אז מכעיס ממש, העובדה שמגיעים ואין תשובות.

קארין אלהרר: ואם כבר מגיעים ויש תשובות, אז גם מתווכחים עם הוועדה, כאילו יש למישהו כוונה אחרת מלבד לשפר את המצב כדי שיהיה טוב יותר לאזרחי מדינת ישראל.

קארין אלהרר: אני חושבת שההתנהלות הזאת היא התנהלות מאד מאד לא טובה.

קארין אלהרר: העובדה ששמונה נציגים של משרדים ממשלתיים מגיעים לוועדה מתוך כל המשרדים הממשלתיים שיש להם תקנות, אני לא מדברת על אלה שאין להם - - -

<איילת לוי: גברתי, אני רק רוצה להפריע.

<איילת לוי: המשרד לביטחון פנים, פשוט לא קראת בשמנו, אבל אנחנו פה.

קארין אלהרר: סליחה.

קארין אלהרר: המשרד לביטחון פנים, עניתם.

<איילת לוי: ענינו.

קארין אלהרר: יש לכם ארבע תקנות.

קארין אלהרר: בסדר גמור.

קארין אלהרר: תראו, מה שאני באה ואומרת, שהמצב הזה הוא לא תקין ואנחנו לא ניתן לו להמשיך בצורה הזאת.

קארין אלהרר: גברתי מנהלת הוועדה, אנחנו נפנה גם לשרת המשפטים שוב, להגיד שאנחנו מודעים לעובדה שנעשית עבודה ואנחנו מצפים להתנהלות מהירה יותר בעניין הזה, וגם למשרד ראש הממשלה, שבכובעו כראש הממשלה וגם כשר במספר משרדים, לא שלח נציגים, למעט משרד התקשורת שהגיע לכאן וזו בעיה.

קארין אלהרר: משרד המשפטים, אני מבקשת להעביר לוח זמנים למיפוי של התקנות, ברגע שתקבלו החלטה.

קארין אלהרר: קודם כל תקבלו החלטה ואז אני מבקשת לוחות זמנים.

קארין אלהרר: אנחנו נעביר מכתב לשרה ולמנכ"לית.

קארין אלהרר: אני מקווה שתהיה תשובה בהקדם.

קארין אלהרר: משרד האוצר, אני מבינה שהנציג כבר הלך.

<קריאה: מזמן.

קארין אלהרר: מה שנקרא גומרים הולכים.

קארין אלהרר: משרד האוצר – אני אבקש גברתי שיהיה כתוב בסיכום – תשובה לפנייה הראשונית של מיפוי התקנות בתוך שבועיים.

קארין אלהרר: משרד החינוך – אני מבקשת לדעת מתי נעשתה פנייה לוועדה בקשר להתקנת התקנות הראשונות עליהן דיברנו.

קארין אלהרר: עדכון בתוך שבועיים על התקנת התקנות זכויות תלמידים עם לקויות למידה במוסדות העל תיכוניים.

קארין אלהרר: משרד התקשורת – אני מבקשת להעביר עדכון שוב מה קרה בסופו של הבחינה.

קארין אלהרר: נציבות שוויון זכויות לאנשים עם מוגבלויות, ערן, תעביר לנו את כל הרשימה.

קארין אלהרר: הוועדה תפנה לכל המשרדים הממשלתיים שטרם התקינו את התקנות בהתאם לחובתם על פי חוק שוויון זכויות לאנשים עם מוגבלויות.

קארין אלהרר: אני לא מבינה למה צריך לעשות את זה, אבל - - -

<ערן טמיר: לא, הם יגידו שהם העבירו את זה לכנסת.

קארין אלהרר: אני גם אבדוק בכנסת.

<ערן טמיר: אני מדבר על התהליך לאורך שנים.

קארין אלהרר: בסדר גמור.

קארין אלהרר: כמו כן, במידה ויש משרדים שלא העבירו ולא נמצאים, וזה בסיכום שייצא לכל המשרדים, נבקש לקבל עדכון לגבי כל הוועדות.

קארין אלהרר: אני מודיעה, זה לא דיון אחרון בעניין הזה.

קארין אלהרר: אנחנו נקיים דיון בכנסת הבא, כדי לראות אם דברים התקדמו, מתוך ציפייה שבאמת דברים יתקדמו.

קארין אלהרר: אין פה עימות מול אף אחד.

קארין אלהרר: יש פה רצון לקדם את הנושא הזה, שאני חושבת שהוא חשוב לכולם.

קארין אלהרר: תודה רבה לכולם.

<מרדכי שנבל: הערה אחת שרציתי להוסיף.

<מרדכי שנבל: בנושא של חוק הביקורת הפנימית זה אחריות של משרד המשפטים ובסופו של דבר הוועדה לענייני ביקורת המדינה.

קארין אלהרר: כן.

קארין אלהרר: כשנקבל את התקנות, האמן לי, זה הדבר הראשון שנתעסק בו.